open-index/open-wikipedia-markdown huggingface dataset:
Aude

**Aude (11)** es 'n departement in de regio Occitanie in't zuud'n van Vrankryk. 't Es genoemd noa de gelyknoamige riviere. Inweuners van Aude wordn *Audois* genoemd.

## Geschiedenisse
't Departement Aude es één van de 83 departementn die gecreëerd zyn binst de Fransche Revoluusje, de vierde moarte 1790. 't Es e gedêelte van de vroegere provinsje Languedoc.

## Geografie
't Departement Aude ligt an de Middellandse Zêe. 't Grenst an de Fransche departementn Pyrénées-Orientales en d'Ariège in't zuud'n, Haute-Garonne in't westn en de Tarn en den Hérault in't nôord'n.

Aude bestoat uut drie arroundissementn (Carcassonne, Limoux en Narbonne) en et 19 kantongs en 436 gemêentn. De grotste gemêent'n noar inweunertal zyn Narbonne, Carcassonne, Lézignan-Corbières, Castelnaudary en Limoux. In Aude ligg'n der verschilligte burchtn van de Kathoarn. Den bekendstn es die van Carcassonne.

Aude bestoat uut vuuf streekn:
* Pays de Lauragais
* Pays Carcassonnais
* Pays de la Haute Vallée de l'Aude
* Pays Corbières Minervois
* Pays de la Narbonnaise

De langste riviern van't departement zyn d'Aude zelve en ôok den Orbieu, de Verdouble, de Fresquel, de Boulzane, den Hers, den Orbiel, de Berre en de Vixiège. In d'Aude ligt et Regionoal nateurpark van de Narbonnaise (*Parc naturel régional de la Narbonnaise en Méditerranée*).

## Externe koppelienge
* Site van de prefecture van Aude
Somme (riviere)

thumb|right|320px|Koarte van't strôomgebied van de Somme
thumb|right|260px|De Somme by de plekke L'Étoile
[thumb|right|260px|'t Sommekanoal in [Abbekerke]]
:15px*Dat artikel goat over de riviere de Somme. Vo 't Frans departement, kykt noa [[Somme (departement)]]*.
De **Somme** (*Zomme* in't Middelnederlands, in't verouderd Vlams somstekêe *Zoom* enoemd) es 'n riviere in't nôord'n van Vrankryk in de regio Hauts-de-France, mêer bepoald in Picardië.

De Somme eit oar bronne by de gemêente Fonsomme (wa komt van't Latynsche *fons somma*, wa ôok letterlyk "bronne van de Somme" wilt zeggn) ip'n ôogte van 86 mèiters in't departement Aisne. Ze strôomt vo't grôotste gedêelte westwoarts deur 't departement Somme woaran ze eur noame gegeevn eit. Achter 245 kilomèiters moundt ze uut in de boai van de Somme in't Iengels Kanoal. 

Stee'n olangsn de riviere zyn Saint-Quentin, Ham, Péronne, Corbie, Amiens, Abbekerke, Le Crotoy en Saint-Valery-sur-Somme. Oar estuoarium-moundienge ligt tusschn die twêe lastgenoemde plekkn. De belangrykste zyriviern van de Somme zyn d'n Avre, d'n Ancre en de Selle.

## Geschiedenisse
D'oude Gallische noame van de riviere wos "Samara", wa "de kalme" wilt zeggn. Istorisch wos de Somme vrêe belangryk bist de middelêeuwn mè da ze bezien wierd lyk de nateurlyke schreeve tusschn 't Fransche en Vloandern. 't Gebied o de nôordkantn van de Somme eit mêer van zien mè de Vlamsche geschiedenisse en trekt van gewentn en cultuur wa mêer ip Vloandern, iet wa je kunt zien in de noamn van teffrente stee'n en dorptjes (oloewel da ze die dikkels in d'n lôop van d'n tyd verfranst èin), de mêer Vlamsche architekture en ôok in de noam'n van d'ôorsprounkelyke beweuners.

### Sommekanoal
De Somme gaf ôok oar noame an't Sommekanoal, de voart tusschn Saint-Simon en de moundienge van de Somme by Saint-Valery-sur-Somme die gedêeltelyk parallel lôopt mè de riviere. 't Kanoal wierd gegroavn ip besluut van keunienk Lodewyk XVI in 1785, mo 't wos mo grêed in 1827 en wierd ing'uldigd deur keunienk Koarel X. 't Es 156 kilomèiters lank en 25 sluuzn oovrbruggn 't ôogteverschil van 66 mèiters. In d'n uudign tyd wierd 't Sommekanoal nie mêe gebruukt vo de commerciële voart en gebruukn ollene mo plezierbôotjes 't kanoal. 't Stik tusschn Saint-Simon en Offoy es ounderand serieus verzand gerakt en nie mêe bevoarboar.

### Slag an de Somme
De Somme es buutn 't Fransche surtout gekend van d'n Slag an de Somme uut d'n Êestn Weireldoorloge. Tusschn d'n êestn juli en 18 november 1916 probeerdigd'n de Fransche en d'Iengelsche by de plekkn Péronne en Albert deur de lynn'n van de Duutsche te breekn, mor achtr moandn batterienge en mêer of e miljoen dôo wos d'uutkomste van den slag onbeslist en bleef de situoasje lyk ofda ze wos.
Lockon

**Lockon** (Frans: *Locon*) es e gemêente in Vrankryk in't departement Nauw van Kales. 't Grenst an de gemêentn De Kouter, Beuvry, Essars, Annezin, Hinges en D'n Strôom. In tydde lag Lockon in Artesië, nie verre van't schee'n mè Frans-Vloandern. Deur Lockon lôopt de riviere de Lawe.

## Beziensweirdigeedn
* De Sent-Maurkerke die bist d'n Êestn Weireldoorloge hillegansn ofgebrookn es gewist en ze derachter eripgebouwd ein. Binn'n in de kerke zyn der wel nog glasroam'n uut de zestiende êeuwe die d'n ôorloge oovrlêefd ein deurda ze ze an't begun dervan gedemonteerd ad'n en weggestookn ein. De glasroam'n zyn vo de streke vrêed uniek en zyn ôok erkend lyk istorisch erfgoed.

thumb|left|300px|De Sent-Maurkerke in't center van Lockon
Sophora

***Sophora*** is e geslacht uut de familie van de vlinderblommign (Fabaceae), ofkomstig van Zuudôost-Europa, zudelyk Azië, Australazië, verschillige eylandn van de Stilln Oceoan en 't westn van Zuud-Amerika. 

File:Seed_pods.jpg|Zoadpeuln van *Sophora japonica*
File:Sophora_macrocarpa_8_12_09.jpg|Peulvruchtn en zoad van *Sophora macrocarpa*
File:Fruto_de_toromiro.jpg|*Sophora toromiro *

## Sôortn
**Sophora affinis* 
**Sophora alopecuroides*
**[[Sophora cassioides]]*
**Sophora chathamica* 
**Sophora chrysophylla* 
**Sophora fernandeziana*
**Sophora fulvida*
**[[Sophora godleyi]]*
**Sophora longicarinata* 
**Sophora masafuerana* 
**[[Sophora macrocarpa]]* 
**Sophora microphylla*
**Sophora molloyi* 
**Sophora prostrata* 
**Sophora tetraptera* 
**Sophora tomentosa* 
**[[Sophora toromiro]]*
Essars

**Essars** es e gemêente in Vrankryk in't departement Nauw van Kales. 't Grenst an de gemêentn Lockon, Beuvry, Bethune en Annezin. In tydde lag Essars in Artesië. Deur Essars strôomt de riviere de Lawe en o de zuudkantn van de gemêente lôopt et Kanoal Ariën-La Bassée da 't schêe'n vormt mè 't stee Bethune.

## Beziensweirdigeedn
* De Sent-Jacqueskerke die ôorsprounkelyk gebouwd es in 1545 ounder Keyzer Karel V en afankelyk wos van de prochie van de Sint-Vaast in Bethune. In 1645, in tydde van de Spoansche Nederlandn, wierd ze ofgebrand bist de beleegerienge van Bethune deur de Fransche. Derachter wierd ze eripgebouwd, mor ze wierd were platgesmeetn bist de Fransche Revoluusje. In d'n Êestn Weireldoorloge es ze ipnief hillegansn ofgebrookn gewist en es ze derachter were eripgebouwd.
* 't Monument vo de dôo uut d'n ôorloge
* Ip't kerkof van Essars ligg'n der e stik of 20 Britse ôorlogsgroavn van de Commonwealth War Graves Commission.
* De grotte, 't kruusbêeld en twêe zy-kapellekes ip de wyk *Croix de Fer*

thumb|left|De Sent-Jacqueskerke in Essars
Var (riviere)

thumb|right|280px|De Var dichte by eur moundienge by Nice
:15px*Dat artikel goat over de riviere de Var. Vo 't Frans departement, kykt noa [[Var (departement)]]*.
De **Var** es 'n riviere in't zuudôostn van Vrankryk in de regio Provence-Alpes-Côte d'Azur.

De Var èit eur bronne in Estenc, e gehucht van de gemêente Entraunes, ip 'n ôogte van 1790 mèiters by de col de la Cayolle. Achter 113,8 kilomèiters moundt ze uut in de Middellandsche Zêe tusschn de plekkn Nice en Saint-Laurent-du-Var. Vôorn da't groafschap Nizza in 1860 by Vrankryk wierd gesmeetn, vormdigde de Var ier de zuudôostelyke schreeve van Vrankryk. By die ansluutienge ester e nieuw departement gemakt zynde Alpes-Maritimes, woaby ze ôok e gedêelte van't ol  bestoande departement Var en gesmeetn ('t groundgebied van't uudige arroundissement Grasse). Dordeure lôopt de riviere de Var nie mêe deur 't departement da eur noame droagt, mor bikkans hillegansn deur Alpes-Maritimes, mè uutzounderienge van e klêen stikske da in Alpes-de-Haute-Provence ligt by Entrevaux.

De belangrykste zyrivier'n van de Var zyn de Cians (25 km), de Tinée (75 km) en de Vésubie (48 km) ip eur linkerkant en d'Esteron (64 km) ip de rechterkant. Klêendere zyrivierkes zyn ounder and're de Tuébi (by 't dorpke Guillaumes), de Coulomp (by de brugge van Gueydan), de Chalvagne (by Entrevaux) en de Roudoule (by Puget-Théniers).
Var

* Var (riviere): e riviere in't zuudôostn van Vrankryk die oar noam gaf an't gelyknoamige departement
* Var (departement): e Frans departement in de regio Provence-Alpes-Côte d'Azur
* De letters VAR sloat somstekêe ôok ip 'n afkortienge:
** In de foetbol, mor ôok in and're sportn stoat **VAR** vo "video assistant referee", den arbiter die langsn de lynne of in en apart kotje nor videobeeld'n kykt vo bepoalde foazn van't spel t'erzien.
** **V.A.R.** kan ôok sloan ip de Verêenigde Aroabische Republiek, de federoasje tusschn Egypte en Syrië van 1958 tot 1961
** In de botoanische taxonomie es **var.** 'n afkortienge van "varieteyt"
Lawe

thumb|right|250px|Liggienge van de Lawe
:15px*Dat artikel goat over de riviere in Vrankryk. Vo de dêelgemêente van Mêende, kykt noa [[Lauwe]].

De *'Lawe*' es e zyriviere van de [[Leie]] in de regio [[Hauts-de-France]], in't nôord'n van [[Vrankryk]]. De Lawe es 41 kilomèiters lank en ountspriengt by Rocourt en l'Eau (in't departement [[Nauw van Kales (departement)|Nauw van Kales]]), strôomt deur [[Bethune]] en moundt uut in de Leie by [[De Gorge]] (in't [[Nôorderdepartement]]).

De Lawe èit zelve ôok verschilligte zyrivier'n lyk de Brette, de Bajuelle, de Biette, de Blanche, de Turbeauté, de Courant de la Goutte, de Fossé des Barizeaux en de Loisne.

De noame van de riviere zo kunn'n komm'n van *Ava'', e prelatynsche wôordstamme die dikkels verwees na plekk'n die te moakn ein mè woatr. De Lawe wierd in tydde ôok wel "L'Awe" en zelfst "l'Awiette" genoemd in't Frans.


Ofbeeldienge:La_Gorgue2.jpg|De Lawe by De Gorge
Ofbeeldienge:Vieille-Chapelle La Lawe (en2017) (1).jpg|De Lawe by Oedekapelle
1425

1422 - 1423 - 1424 - **1425** - 1426 - 1427 - 1428
't Joar **1425** is 't 25e joar in de 15e êeuwe volgenst de christelyke joartellienge.
thumb|Jacoba van Beyern
## Gebeurteniss'n
* 6 januoari - Jan van Beyern sterft, verzekers deur vergiftigienge. 't Hertogdom Luxemburg wordt were geregeerd deur zyn weeuwe Elisabeth van Görlitz. Jan IV van Broabant pakt de macht over in Holland en Zêeland.
* By de dôod van Jan van Beyern komt de schilder Jan van Eyck in dienst van Filips de Goein.
* 13 februoari - De pauselyke curie verkloart den trouw tusschn Jacoba van Beyern en Humphrey van Gloucester (1422) oengeldig.
* februoari-juni - Hertog Jan IV herovert Henegouwn met d' hulpe van de Stoatn van Broabant.
* 1 juni - Filips de Goein pakt Jacoba van Beyern ip in Bergn en lat eur ipsluutn in 't gevang van Gent.
* 19 juli - Jan IV van Broabant, erfgenoam van Jan van Beyern, gêeft Holland en Zêeland in pand an hertog van Bourgondië Filips de Goein vor e periode van twoalf joar. 
* 31 ogustus - Jacoba van Beyern kan vluchtn uut 't Gravensteen van Gent met d' hulpe van drie Hoekse edeln.
* 9 december - Iprichtienge van d' Universiteit van Leuven, d' êeste universiteit in de Nederlandn, deur paus Martinus V met de steun van hertog Jan IV van Broabant. 
## Geboorn
;januoari
* 5 - Hendrik IV, keunienk van Castilië en León
;juni
* 28 - Adolf van Kleve, legeranvoerder en stadhouder-generoal in dienst van de Bourgondische hertoogn
## Gestorvn
;januoari
* 6 - Jan van Beyern, prins-bisschop van Luuk, groaf van Holland, Zêeland en Henegouwn
* 26 - Catharina van Bourgondië, twêede dochter van Margaretha van Male en Filips de Stoutn
;september
* 17 - Bonne van Artesië, twêede vrouwe van Filips de Goein
Mont-Bernanchon

**Mont-Bernanchon** (oltemets ôok *Mont-Bernenchon* eschreevn) es e gemêente in Vrankryk in't departement Nauw van Kales. 't Grenst an de gemêentn Calonne an de Leie, Hinges, Gonnehem en Robeke. In tydde lag Mont-Bernanchon in Artesië. Deur Mont-Bernanchon lôopt et Kanoal Ariën-La Bassée en o de nôordwestkantn van de gemêente strôomt 't rivierke de Clarence da 't schêe'n vormt mè Robeke.

## Beziensweirdigeedn
* De Sent-Nicaisekerke

thumb|left|De Sent-Nicaisekerke in Mont-Bernanchon
Robeke

**Robeke** (Frans: *Robecq*) es e gemêente in Vrankryk in't departement Nauw van Kales. 't Grenst an de gemêentn Poapingem, Sint-Floris, Calonne an de Leie, Mont-Bernanchon, Gonnehem en Busnes. In tydde lag Robeke in Artesië. Deur Robeke lôopt et Kanoal Ariën-La Bassée en de riviere de Busnes. O d'ôostkantn van de gemêente strôomt 't rivierke de Clarence da 't schêe'n vormt mè Mont-Bernanchon.

't Zyn der vele die peinz'n da "Robeke" de Vlamsche noame es van 't stad Roubaix, mo eigntlyk es da nie juuste want Roubaix noemt "Robaais" in't schôon Vlams ofte "Roboais" ip z'n West-Vlams.

## Beziensweirdigeedn
* De Sent-Mauricekerke
* 't Monument vo de dôo uut d'n Êestn Weireldoorloge
* An de schreve mè Poapingem ligt ôok et *St.Venant-Robecq Road British Cemetery*, en Iengels ôorlogskerkof

thumb|left|320px|Zicht ip Robeke
Sophora toromiro

***Sophora toromiro***, synoniem: *Edwardsia toromiro*, is e boomsôorte van de familie Fabaceae ofkomstig van Poaseyland. Deur 't vele kapp'n van de busschn ip 't eyland in de 17e êeuwe kwam de Toromiro zeldzoam en is de plante uutendelyk uutgestorvn in 't wild. 
## Ofbeeldiengn

File:Gardenology.org-IMG 9516 rbgm10dec.jpg
File:Sophora_toromiro_JBN.jpg|Bloeinde tak
File:Rongorongo_B-v_Aruku-Kurenga_(color).jpg|Rongo rongo
Sophora macnabiana

***Sophora macnabiana*** , synoniem: ***Sophora cassioides*** (Lectotypus Edwardsia macnabiana), is e klêene groenbluuvnde boom van de familie Fabaceae (vlinderblommign). *Sophora macnabiana* is de weetnschappelyke noame ofgeleid van *Edwardsia macnabiana*. De plante is geschikt vor in hoovn, met ipzichtige blomm'n, vele bladjes en zochte peuln en ofkomstig van centroal-zudelyk Chili en 't eyland Gough, ook verspreid lyk sierplante in Nieuw-Zêeland.
Punta Arenas

thumb|right|270px|Liggienge van Punta Arenas
**Punta Arenas** es e stad en gemêente in Chili, hillegansn in't zuud'n van't land by de Stroate van Magelloan. 't Es d'n ôofdstad van de provinsje Magallanes in de regio Magelloan en Chileens Antarctica (*Región de Magallanes y de la Antártica Chilena*). Punta Arenas es achter Ushuaia de mêest zuudelykstn stad van't Zuud-Amerikoansche vasteland.
thumb|left|Zicht ip Punta Arenas
Sophora godleyi

***Sophora godleyi***, ook bekend lyk **Godley's kōwhai**, **papa kōwhai** of **Rangitikei kōwhai**, groeit van nateure in 't westn van 't Nôordereyland van Nieuw-Zêeland. De sôorte is vernoemd noar Eric Godley, e plantkundign van Nieuw-Zêeland. 't Is e plante mè lange hangnde takk'n, e grysdegroen blad en gilwe blomm'n.
Racconigi

thumb|right|260px|Liggienge van de provinsje Cuneo in Itoalië
**Racconigi** (*Racunis* in't lokoal Piëmontees) es en Italioansche gemêente in de provinsje Cuneo in de regio Piëmonte. 't Ligt in't midd'n van de regio, ip apeupri 40 kilomèiters o de zuudkantn van 't stad Turyn en 50 kilomèiters o de nôordkantn van Cuneo zelve.

## Liggienge
Racconigi grenst an de gemêentn Caramagna Piemonte, Carmagnola (in de metropolitoane stad Turyn), Casalgrasso, Cavallerleone, Cavallermaggiore, Lombriasco (in de metropolitoane stad Turyn), Murello, Polonghera en Sommariva del Bosco.

By de gemêente ôorn de wykn/gehuchtn (*frazioni*) Canapile, Migliabruna, Oia, Tagliata, nucleo Berroni, Migliabruna Nuova, Migliabruna Vecchia, Parruccia, San Lorenzo en Streppe.

Racconigi ligt an de Maira, e riviere die e klêene tien kilomèiters mêer o 't nôordn uutmoundt in de Po-riviere by de gemêente Lombriasco. In Racconigi ester ôok e stoasje die ligt an d'yzerboane tusschn Turyn, Fossano en Savona.

## Geschiedenisse
Racconigi es esticht gewist in de middelêeuwn. 't Wos êest eigndom van de markgroavn van Saluzzo, ton van de prinsn van Acaia en uutendelyk van 't uus van Savoye-Carignano. De Savoye-dynastie (die loatr de keuniengn van Itoalië zod'n leevern) ad ier e zommerverbluuf in't kastêel van Racconigi, vandoar da de plekke achter d'êenmoakienge van Itoalië en surtout an't begun van de twintigste êeuwe an belang won. Ezo es Umberto II, de latste keunienk van Itoalië, ier geboorn in 1904 en ip 24 oktober 1909 wierd ier 't Akkôord van Racconigi geslootn tusschn keunienk Victor Emmanuel III en tsoar Nicolas II van't Russische ryk.

## Beziensweirdigeedn
* 't Kastêel van Racconigi: e vroeger keunienklyk verbluuf gebouwd in 1570 ip de fundeeriengn van en ouder kastêel uut d'elfde-twoalfde êeuwe. 't Grôote park da derby ligt wierd angeleyd in 1755 deur den Franschn tuunarchitect Molard ip boazisse van ountwerpn van Le Nôtre en wierd nog ne kêe uutgebreyd in 1835. 't Kastêel wierd officiël 't zommerverbluuf van de keunienk van Itoalië in 1901. Sedert 1997 es't erkend lyk weirelderfgoed deur den Unesco ounder de categorie "Rezidensjes van't keunienklyk uus van Savoye".
* De *Piazza Carlo Alberto* es de grand place van Racconigi, woa da ôok 't staduus ligt
* De Sint-Jan-d'n-Doopr-kerke (*Chiesa di San Giovanni Battista*), die somtekêe ôok wel den duomo van Racconigi wierd genoemd, es gebouwd in d'achttiende êeuwe deur Francesco Gallo, mè en interieur in e vierkante en nen koepel gedecoreerd deur Pietro Antonio Pozzo en Giuseppe Dallamano.
* De San Vincenzo Ferreri-kerke, ôok wel de San Domenico genoemd, e barokkerke uut de zeevntiende êeuwe 
* De *Santa Maria Maggiore*, ôok e barokkerke uut d'achttiende êeuwe 
* De *Santissimo Nome di Gesù*, ôok e barokkerke uut de zeevntiende êeuwe
* D'Italioansche veugelbeschermienge, 't LIPU (*Lega italiana protezione uccelli*) èit ier sedert 1985 'n center vo de beschermienge van canards en ooievoars.


Ofbeeldienge: PanoramaRacconigi.JPG |*Piazza Carlo Alberto* mè 't staduus
Ofbeeldienge: Castello_di_Racconigi.jpg|'t Kastêel van Racconigi
Ofbeeldienge: SanGiovanniRacconigi.JPG|De *San Giovanni Battista*
Herrin

**Herrin** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Woavern, Gondecourt en Allennes-les-Marais. De riviere de Deule strôomt o de nôordkantn van Herrin.

## Beziensweirdigeedn
* De Sint-Kwintenskerke woavan 't bestoan ol beschreevn es an't begun van de dertiende êeuwe

thumb|left|280px|De Sint-Kwintenskerke in Herrin
Gondecourt

**Gondecourt** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Santn, Houplin-Ancoisne, Sikelin, Chemy, Camphin-en-Carembault, Carnin, Allennes-les-Marais, Herrin en Woavern. 

De riviere de Deule strôomt o de nôordkantn van Gondecourt. O de nôordôostkantn lôopt ôok nog 't Kanoal van Sikelin, wa in tydde gegroavn es vo de commerce en de drainoage van't woater uut de moerassn, mo die nu surtout wierd gebruukt vo langsn te wandeln of in villo te ry'n.

## Beziensweirdigeedn
* De Sinte-Moartnskerke

thumb|left|280px|Zicht ip Gondecourt
Monte Águila

**Monte Águila** es e plekke in Chili, geleegn in de regio Biobío in't midd'n van Chili. 't Ôort by de gemêente Cabrero, ip apeupri 6 kilomèiters van Cabrero zelve. Der weun'n 6.090 menschn (2002).

* 37° 4' 49" S 72° 26' 24" W

## Galerie

Ofbeeldienge:Inauguracion Nueva Plaza de Monte Aguila 2017 (14).jpg
Ofbeeldienge:Inauguracion Nueva Plaza de Monte Aguila 2017 (33).jpg
Ofbeeldienge:Inauguracion Nueva Plaza de Monte Aguila 2017 (63).jpg


## Externe koppelienge

* Officieeln site va Monte Águila
Loire-Atlantique

**Loire-Atlantique (44)** ofte *Liger-Atlantel* in't Bretoens es 'n departement in de regio Pays de la Loire in't westn van Vrankryk. 't Es genoemd noa de riviere de Loire die ier uutmoundt in d'Atlantische Oceoane.

## Geschiedenisse
't Departement Loire-Atlantique es één van de 83 departementn die gecreëerd zyn binst de Fransche Revoluusje, de vierde moarte 1790. 't Es e gedêelte van de vroegere provinsje Bretagne. Tout 9 moarte 1957 noemdigde 't departement *Loire-Inférieure*.

## Geografie
't Departement Loire-Atlantique ligt an d'Atlantische Oceoane (mêer bepoald an de Golf van Biskaje). 't Grenst an de Fransche departementn Morbihan in't nôordwestn, Ille-et-Vilaine in't nôord'n, Maine-et-Loire in't ôostn en de Vendée in't zuud'n.

Loire-Atlantique bestoat uut drie arroundissementn (Nantes, Saint-Nazaire en Châteaubriant-Ancenis) en et 31 kantongs en 207 gemêentn. De grotste gemêent'n noar inweunertal zyn Nantes, Saint-Nazaire, Saint-Herblain, Rezé en Saint-Sébastien-sur-Loire.

De langste riviern van't departement zyn de Loire zelve en ôok de Chère, de Don, d'n Erdre, de Chézine, de Gesvres en de Sèvre Nantaise. In Loire-Atlantique ligt et Regionoal nateurpark van Brière, e moerasgebied in't westn van't departement, o den nôordelykn kant van de Loire nie verre van de zêe by Saint-Nazaire.

## Externe koppelienge
* Site van Loire-Atlantique
Sikelin

**Sikelin** (Frans: *Seclin*, Nederlands: *Sikelijn*) es 'n stad en e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, o de zuudkantn van Rysel zelve. 't Grenst an de gemêentn Wattenys, Templemars, Avelin, Attiches, Phalempin, Chemy, Gondecourt, Houplin-Ancoisne en Noyelles by Sikelin. By Sikelin ôorn ôok nog de gehuchtn Watiessart en Martinsart, die olletwêe o de zuudkant van de gemêente ligg'n.

O de westkantn van Sikelin lôopt richtienge de Deule 't Kanoal van Sikelin, wa in tydde gegroavn es vo de commerce en de drainoage van't woater uut de moerassn, mo die nu surtout wierd gebruukt vo langsn te wandeln of in villo te ry'n. 

Deur 't groundgebied van Sikelin lôopt d'A1-ottostroade tusschn Rysel en Parys, die 'n ounderdêel es van d'E17. In Sikelin ester ôok 'n stoasje an d'yzerboane tusschn Rysel en Parys. Ôok lôopt er en ôogesneleydlynne vo TGV's deur't groundgebied van de gemêente.

## Beziensweirdigeedn
* De Sint-Piatuskerke die êen van d'oudste kerkn van Rysels-Vloandern es; De funderiengn zod'n van de zeev'nde êeuwe zyn, van in tydde van de Merovingische keunienk Dagobert. Ze zo gesticht gewist zyn deur Sint-Elôoi, bisschop van Noyon en Dôornik, die ier e kerke liet bouwn ip de graftombe van d'n illign Piatus die da ze der in 287 zyn ôofd ofgekapt ein. De verêerienge van Sint-Piatus ad ier z'n ôogtepunt in d'elfde êeuwe en de kerke wierd ton serieus uutgebreyd. 't Uudige gebouw in gotischn styl es van de dertiende êeuwe, ze wierd gerenoveerd in de vuuftiende êeuwe en de torre van de kerke wierd in 1531 derby gebouwd. Ip't ende van d'n Êestn Weireldoorloge wierd de torre gedynamieteerd deur de Duutsche, wa ôok vrêe skoa dee an de reste van de kerke. An 't ende van de joarn 1920 wos de kerke were illegansn ersteld, mo bist d'n Twiddn Weireldoorloge wierd ze were g'abimeerd deur bombardement'n in 1940. De kerke es erkend lyk istorisch monument sedert 1920.
* De Sint-Jozefskerke
* De Sent-Eubertkerke
* 't Ouze-Lieve-Vrouwe-gastuus, da gesticht es gewist in 1246 deur groavinne Margaretha van Constantinopel. 't Es erkend lyk istorisch monument sedert 1932.
* 't Fort van Sikelin, ôok wel Fort Duhoux genoemd, da gebouwd es tusschn 1875 en 1880 volgest 't systêem Séré de Rivières.
* 't Duuts kerkof van Sikelin mè 1188 groavn van soldoatn uut d'n ôorloge


Image:Seclin_st_piat_s_ass.jpg|De Sint-Piatuskerke
Image:Seclin_hospice_facade_s_ass.jpg|'t Ouze-Lieve-Vrouwe-gastuus
Image:Seclin_-_Fort_-_2.jpg|Ingank van't Fort van Sikelin
Image:Seclin_mairie.jpg|'t Staduus van Sikelin
Maurits Sabbe

* Maurits Sabbe (schryver) (1873 - 1938), e schryver en vôorvechter van de Vlamsche Bewegienge uut Brugge
* Maurits Sabbe (theolôog) (1924 - 2004), gêestelykn en theolôog uut Tielt
Sophora macrocarpa

*** Sophora macrocarpa***, synoniem: ***Edwardsia chilensis***, is e bloeinde boom of struke van de familie Fabaceae, geslacht *[[Sophora]]*. 't Is algemêen bekend lyk **mayú** of **mayo** en 't komt van nateure allêne vôorn in Centroal Chili.
Ennelin

**Ennelin** (Frans: *Annœullin*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Ennelin ligt teegn de schreve me 't departement Nauw van Kales, wa in tydde 't schee'n wos tusschn Romoans-Vloandern en Artesië. 't Grenst an de gemêentn Doenk, Allennes-les-Marais, Carnin, Carvin, Provin, Bauvin en Sengin. In tydde ôordigde Doenk by de gemêente Ennelin, totda 't in 1948 dervan wierd geschee'n en e zelfstandige gemêente wierd. 

O de nôordôostkantn van Ennelin lôopt de gekanaliseerde Deule. Deur de gemêente lôopt ôok d'yzerboane tusschn Lens en 't stoasje van Doenk-Sengin. In tydde lag der hil o de westkantn van Ennelin ôok e stoasje; 't Gebouw stoat er nog, mo ze stopp'n der al nen illn tyd nie mêe.

## Beziensweirdigeedn
* De Sinte-Moart'nskerke gebouwd in 1898 deur architect Bondin uut Rysel. Dervôor stound ier e kerke uut 1574, mo die wos teegn 't ende van de neeg'ntiende êeuwe hil an't verbrokkeln. In 1997 stound de kerke in brande en in 2002 en ze ze gerenoveerd mè ne wa moderner'n en klêendern achterbouw.
* D'Illig-Èrtekerke uut et begun van de twintigste êeuwe ip de wyk *le Marais*
* 't *Deutscher Soldatenfriedhof Annœullin*, e Duutsch kerkof mè mêer of 1600 dôo uut d'n Êestn Weireldoorloge

thumb|left|230px|De Sinte-Moart'nskerke van Ennelin
Bouwkundig erfgoed in Hollebeke

**Lyste van bouwkundig erfgoed in [[Hollebeke]]**:

## Externe koppelienge
*  Erfgoed Hollebeke
## Kykt ook noa
* Bouwkundig erfgoed in Yper
Maurits Sabbe (theolôog)

:15px*Dat artikel goat over den theolôog Maurits Sabbe. Vo d'n gelyknoamign schryver, kykt noa [[Maurits Sabbe (schryver)]]*.
**Maurits Sabbe** (Tielt, 18 ogustus 1924 - Leuvn, 15 juni 2004) wos nen West-Vlamschn katholiekn paster, theolôog en ôogleroare.

Ne studeerde an't seminoarie van't Bisdom Brugge woar dat 'm de vierde moarte 1950 tout paster wierd geweyd. An den KU Leuven wierd ie licensioat in de filosofie en in de Bybelsche filologie. In 1953 oaldigde 'm z'n doctoroat in de godgelêerdeyd mè e proefschrift genoamd *De apologieën van Paulus te Jeruzalem en te Caesarea* ounder promotor Lucien Cerfaux. In 't zelfste joar wierd ie benoemd tout professor bybelexegese an't Brugsche seminoarie. In 1963 wierd ie benoemd tout êerekanunnik van de Sint-Salvator in Brugge. In 1966 wierd ie olftyds benoemd an't Ôoger Instituut vo Godsdienstweet'nschappn in Leuvn. 

In 1967 wierd Sabbe benoemd tout ôogleroare an de faculteyt theologie van de KU Leuven. In't zelfste joar volgdigde ie Jozef Coppens ip lyk preezident van't Pauscollege. In 1968 richtte ie tôope mè Frans Neirynck de Vlamsche Bybelstichtienge ip. Ne wos ôok êen van de moteurn achter d'iprichtienge van de bibliotheke van de faculteyt theologie in 1974 in de De Bériotstroate neefest de Pieter De Somer-aula. Achter z'n dôod in 2004 wierd de bibliotheke in zyn êere ernoemd noar de Maurits Sabbebibliotheke.

Maurits Sabbe wos ôok den iprichter van e fonds vo studiebeurz'n vo Nederlandstoalige en Iengelstoalige student'n. D'n êestn 1 oktober 1989 gienkt 'n ip emeritoat. 

## Externe koppeliengn
* ''In memoriam Maurits Sabbe'' deur prof. Mathijs Lamberigts
*  Maurits Sabbebibliotheke KU Leuven
Chemy

**Chemy** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Sikelin, Phalempin, Camphin-en-Carembault, Carnin en Gondecourt.

## Beziensweirdigeedn
* De Sinte-Moart'nskerke

thumb|left|230px|De Sinte-Moart'nskerke van Chemy
Bauvin

**Bauvin** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Bauvin ligt an de west- en zuudkantn teegn de schreve me 't departement Nauw van Kales, wa in tydde 't schee'n wos tusschn Romoans-Vloandern en Artesië. 't Grenst an de gemêentn Sengin, Ennelin, Provin, Meurchin, Wingles en Billy-Berklo. O de westkantn van Bauvin strôomt de gekanaliseerde Deule die ier dichteby de verbindienge makt mè 't Kanoal Ariën-La Bassée.

Deur de joarn es d'agglomeroasje van Bauvin bikkans hillegansn vergroeid mè dedie van Provin. Ze zyn ollene nog mo van elkoar geschêed deur d'yzerboane die lôopt tusschn Lens en 't stoasje van Doenk-Sengin. Ip 't schee'n mè Provin ligt ôok 't stoasje Bauvin-Provin.

## Beziensweirdigeedn
* De Sent-Quentinkerke

thumb|left|230px|De Sent-Quentinkerke in Bauvin
Charente-Maritime

**Charente-Maritime (17)** es 'n departement in de regio Nouvelle-Aquitaine in't westn van Vrankryk. Inweuners van Charente-Maritime wordn *Charentais-Maritimes* genoemd.

## Geschiedenisse
't Departement Charente-Maritime es één van de 83 departementn die gecreëerd zyn binst de Fransche Revoluusje, de vierde moarte 1790. 't Es ountstoun deur 't tôopesmyttn van't groundgebied van de vroegere provinsjes Aunis en Saintonge. Tout 4 september 1941 noemdigde 't departement *Charente-Inférieure*. 

Tout 2016 wos't departement ounderdêel van de regio Poitou-Charentes.

## Geografie
't Departement Charente-Maritime ligt an d'Atlantische Oceoane (mêer bepoald de Golf van Biskaje). 't Grenst an de Fransche departementn Vendée en Deux-Sèvres in't nôord'n, Charente in't ôostn, de Dordogne in't zuudôostn en Gironde in't zuud'n.

Charente-Maritime bestoat uut vuuf arroundissementn (La Rochelle, Jonzac, Rochefort, Saintes en Saint-Jean-d'Angély) en et 27 kantongs en 463 gemêentn. De grotste gemêent'n noar inweunertal zyn La Rochelle, Saintes, Rochefort, Royan en Aytré.

Charente-Maritime es 't bekendst vo d'eyland'n die vo de kuste liggn, zynde Île d'Oléron, Île de Ré, Île d'Aix en Île Madame. De langste riviern van't departement zyn de Charente, de Sèvre Niortaise en de Seudre. An de zuudkantn van Charente-Maritime ligt 't estuoarium van de Gironde die der de schreeve vormt mè 't gelyknoamige departement. O de nôordkantn van Charente-Maritime ligt ôok e gedêelte van't Regionoal nateurpark van't *Marais Poitevin*, e moerasgebied da vo't grotste stik in de Vendée ligt.

## Externe koppelienge
* Site van Charente-Maritime
Engelszell

**Engelszell** es e trappistnbier uut Ôostnryk. 't Wierd sedert 2012 gebrouwn in d'abdeye Stift Engelszell in de plekke Engelhartszell an der Donau in den dêelstoat Ipper-Ôostnryk. D'Internationoale Trappistnverêenigienge makte ip 15 oktober 2012 bekend da ulder bier 't logo "Authentic Trappist Product" mochte droagn.

## Sôortn
* **Gregorius**, e reedelyk zwoar bruun bier van 10,5 groad'n
* **Benno**, en amberkleurig bier van 6,9 groad'n
* **Nivard**, e luchter blond bier van 5,5 groad'n

Nunder bekenste biern zyn genoemd noa twêe vroegere abt'n van d'abdeye. Gregorius Eisvogel wos d'n êestn abt van 1931 tot 1950. Benno Stumpf wos abt van 1953 tot 1966.

Ofbeeldienge:Trappist_Gregorius.jpg|Gregorius
Ofbeeldienge:Engelszellbenno.jpg|Benno


## Externe koppelienge
* Officieeln site van d'abdeye (in't Duuts)
Tre Fontane

thumb|right
**Tre Fontane** es e trappistnbier uut Itoalië da gebrouwn wierd in de gelyknoamige abdeye nie verre van Rome. 

Z'ein moar êen sôorte: en oungefilterd blound bier van ôoge gistinge en 8,5 groad'n alcool. D'Internationoale Trappistnverêenigienge makte ip 11 meie 2015 bekend da ulder bier 't logo "Authentic Trappist Product" mochte droagn. Je kunt et mo moeilyk ol ouze kantn kryg'n, mè da de poaters der mo duusd ectoliters per joar van brouwn.

## Externe koppelienge
* Officieeln site van Tre Fontane (in't Italioans)
Rochefort (trappist)

thumb|right|250px|De verschilligte sôortn Rochefortbier
**Rochefort** is e trappistnbier die ebrouwn is in d'abdy va Notre-Dame de Saint-Rémy in de plekke Rochefort in de provinsje Noamn. De Cisterciënzer-abdeye van Rochefort wierd in 1230 ipgericht, mor es round 1789 mè de Fransche Revoluusje hillegansn platgesmeetn. D'abdeye wierd in 1887 were ipgebouwd en 't êeste Rochefortbier wierd round 1899 gebrouwn.

De poaters brouwn der joarlyks 50.000 ectoliters van (maximum 10 brouwels de weke). 't Bier wordt ipgediend in e kelkvormig glas, ol kun je oltemets in lokoale wienkeltjes round Rochefort ôok pull'n en stêen kruukn vind'n.

## Sôortn
* **Rochefort 6**: e lichtbruun bier van 7,5 groad'n alcool, mè en rôo ulletje.
* **Rochefort 8**: e dounkerbruun bier van 9,2 groad'n, mè e groen ulletje.
* **Rochefort 10**: e dounkerbruun bier van 11,3 groad'n, mè en blow ulletje.

## Externe koppelienge
* Officieeln site in 't Nederlands
Zundert (trappist)

thumb|right|E flossche Zundert
**Zundert** es e trappistnbier uut Olland. 't Wierd sedert 2013 gebrouwn in trappistnbrouwery De Kievit van d'abdeye Maria Toevlucht in de plekke Zundert in Nôord-Broabant, nie verre van de schreeve mè de provinsje Antwerpn. D'Internationoale Trappistnverêenigienge makte ip 10 december 2013 bekend da ulder bier 't logo "Authentic Trappist Product" mochte droagn.

## Sôortn
* **Zundert 8**, e kooperkleurig bier van 8 groad'n alcool.
* **Zundert 10**, e goe dounkern quadruppel van 10 groad'n alcool.

## Externe koppelienge
* Officieeln site van de brouwereye
Tynt Meadow

**Tynt Meadow** es e trappistnbier uut Iengeland. 't Wierd sedert de zommer van 2018 gebrouwn  in d'abdeye van Mount Saint-Bernard in Coalville in Leicestershire. D'Internationoale Trappistnverêenigienge makte ip 17 september 2018 bekend da ulder bier 't logo "Authentic Trappist Product" mochte droagn. 't Es doamee d'n twoalfd'n erkend'n trappist in hil de weireld.

Z'ein moar êen sôorte: d'n **Tynt Meadow Trappist Ale**, e goe dounker bier van ôoge gistinge en 7,4 groad'n alcool. 

Mè da ze de noame van d'abdeye ("Saint Bernard") nie koestn gebruukn om z'and'rs spel zou'n krygn mè de brouwery van Sint-Bernardus uut Woatou mè da dedie de rechtn ip die noame ein, en ze beslootn van ulder bier te noem'n noa de byligg'nde heuvel Tynt Meadow woar de geschiedenisse van d'abdeye begounn'n es.

## Externe koppelienge
* Site van d'abeye van Mount Saint-Bernard (in't Iengels)
Bouwkundig erfgoed in Yzegem

**Lyste van bouwkundig erfgoed in [[Yzegem]]**:

## Externe koppelienge
* Erfgoed Yzegem 
## Kykt ook noa
* Bouwkundig erfgoed in Emelgem
* Bouwkundig erfgoed in Kachtem
Bouwkundig erfgoed in Yper

**Lyste van bouwkundig erfgoed in [[Yper]]**:

## Externe koppelienge
* Erfgoed Yper 
## Kykt ook noa
* Bouwkundig erfgoed in Boezienge
* Bouwkundig erfgoed in Brieln
* Bouwkundig erfgoed in Dikkebus
* Bouwkundig erfgoed in Elverdienge
* Bouwkundig erfgoed in Hollebeke
* Bouwkundig erfgoed in Sient-Jan 
* Bouwkundig erfgoed in Vloamertienge
* Bouwkundig erfgoed in Vormezêle
* Bouwkundig erfgoed in Zillebeke
* Bouwkundig erfgoed in Zuudschote
Bouwkundig erfgoed in Sient-Jan

**Lyste van bouwkundig erfgoed in [[Sient-Jan (Yper)|Sient-Jan]]**:

## Externe koppelienge
*  Erfgoed Sient-Jan
## Kykt ook noa
* Bouwkundig erfgoed in Yper
Element (Matrix)

alt=Element 1.11.92|miniatuur|Element 1.11.92
**Element** is e chatprogramma gebaseerd ip ’t Matrix-protocol en wordt uutgegeevn ounder d’Apache-licensje 2.0, e vryesoftwarelicensje. Met da Riot ’t gefedereerd Matrix-protocol gebruukt, kut de gebruker kiezn welke server da t’n wilt gebruukn.

Riot oundersteunt ook end-tout-end-versloterienge, groepn, kanoaln en bestandn deeln met andere gebrukers. J’en è geen telefongnummer nodig vo je te registreern. Riot is beschikboar as e webtoepassienge, as a geweun programma vo Windows, MacOS en Linux en as een app vo Android en iOS. D’ountwikkelienge is vo ’t grotste deel in handn van ’t bedryf New Vector Limited, dat ook vele werkt an d’ountwikkelienge van ’t Matrix-protocol zelve.

## Technologie
Riot.im is gemakt met de Matrix React SDK, een ip React gebaseerde softwareountwikkeliengskit vo d’ountwikkelienge van Matrix-cliëntn gemakkeliker te moakn. Riot.im is voor e grot stik gebouwd ip webtechnologieën en makt ook gebruuk van Electron, e softwareroamwerk vo bureaubladtoepassiengn te moakn an d’hand va webtoepassiengn, vo de programma’s vo Windows, MacOS en Linux. D’apps vo Android en iOS wordn ontwikkeld me ’t specifiek gereedschap voun hunder platforms.

Ip Android is den app beschikboar in de Google Play Store en F-Droid. De versie van F-Droid èt e poar anpassiengn en èt bevoorbeeld geen propriëtaire plug-in vo Google Cloud Messaging.

## Historiek
Toen dan ze juste begostn met d’ountwikkelienge noemdege Riot.im nog Vector, mo vanaf da ’t in juli van 2016 nie mi in bètaversie was èn ze ’t hernoemd. ’t Zelfste joar is ook den app hernoemd noa Riot. Ton in november wierd d’eerste implementoasje van d’end-tout-endversloterienge van Matrix geïmplementeerd en in betàversie vo de gebrukers beschikboar gemakt.

## West-Vlams

Riot is gehelegans vertoald gewist in ’t West-Vlams. A je ’t e ki wilt probeern, moe je geweune in de lyste van toaln klikkn ip ‘West-Vlaams’, ton goa je der allichte entwa meer van verstoan of van ol da computer-Iengels.

## Externe koppeliengn

* Officiële website

## Referensjes
Spencer (trappist)

thumb|right
**Spencer** es e trappistnbier uut Amerika. 't Wierd sedert oktober 2013 gebrouwn in de *Spencer Brewery* van de Saint Joseph's Abbey in de plekke Spencer in Massachusetts. D'Internationoale Trappistnverêenigienge makte ip 10 december 2013 bekend da ulder bier 't logo "Authentic Trappist Product" mochte droagn. Ezo es Spencer d'n êestn (en veurlôopig êenigstn) trappist van buutn Europa.

Vôorn da ze bier brouwdigdn makt'n en verkochtn de poaters ol confiteure en marmeloade, mor ze zoagn van and're trappistnabdey'n in Europa da ze mè and're produktn mêer zekereyd ad'n vor ulder inkomm'n. Z'en ton beslootn van bier te brouwn en zyn ton êest nor Europa gewist, ounder and're noar d'abdey'n van Westvletern en Westmalle, vo te ziene oe da spel in ze werk goat. Abt Damian Carr en de poaters van Spencer ein ton ulder eign brouwerye gebouwd en uutendelyk ingezeeg'nd ip 20 oktober 2013. Ulder êeste bier es g'inspireerd ip 't bier dat de poaters oliere drienkn byst 't eetn, mor wel mè en ôoger alcoolpercentoage. De poaters van Spencer gebruukn ollene mor Amerikoanschn hommel uut Yakima Valley in de stoate Washington en in september 2013 zyn ze ôok begoest mè ulder eign gerst te verbouwn.

## Sôortn
De poaters van Spencer èin ounderand ol verschilligte sôortn bier, ol kun je ze oliere dikkels mor vrêe moeilyk krygn.
* **Spencer Trappist Ale**, ulder êeste bier, nen blound'n van 6,5% alcool
* **Spencer Trappist Holiday Ale**, e rôodbruun bier van 9% alcool
* **Spencer Trappist Imperial Stout**, e goe dounkerbruun bier van 8,7% alcool
* **Spencer Trappist India Pale Ale**, e goudblound bier van 7,2% alcool
* **Spencer Trappist Monks Reserve Ale**, nen zwoarn dounkern quadruppel van 10,2% alcool

## Externe koppeliengn
* Site van de brouwereye (in't Iengels)
* Site van d'abdeye (in't Iengels)
Bouwkundig erfgoed in Passchndoale

**Lyste van bouwkundig erfgoed in [[Passchendoale (Zunnebeke)|Passchndoale]]**:

## Externe koppelienge
* Erfgoed Passchndoale 
## Kykt ook noa
* Bouwkundig erfgoed in Zunnebeke
Charente

**Charente (16)** es 'n departement in de regio Nouvelle-Aquitaine in't westn van Vrankryk. De noame komt van de gelyknoamige riviere die deur 't gebied strôomt. Inweuners van de Charente wordn *Charentais* genoemd.

## Geschiedenisse
't Departement Charente es één van de 83 departementn die gecreëerd zyn binst de Fransche Revoluusje, de vierde moarte 1790. 't Groundgebied dervan bestoat vo 't grôotste stik uut de vroegere provinsje Angoumois, mè in't nôordn'n nog êenigste stikkn van Poitou en Marche en in't zuud'n nog wa gebied van Saintonge. 

Tout 2016 wos't departement ounderdêel van de regio Poitou-Charentes.

## Geografie
Charente grenst an de Fransche departementn Deux-Sèvres en Vienne in't nôord'n, Haute-Vienne in't nôordôostn, de Dordogne in't zuudôostn en Charente-Maritime in't west'n.

't Departement bestoat uut drie arroundissementn (Angoulême, Cognac en Confolens) en et 19 kantongs en 366 gemêentn. De grotste gemêent'n noar inweunertal zyn Angoulême, Cognac, Soyaux, La Couronne en Ruelle-sur-Touvre.

## Externe koppelienge
* Site van de prefecteure van Charente
* Site van d'n touristischn dienst van Charente
La Trappe (trappist)

thumb|right|300px|Vuuf sôortn La Trappe: Blound, Dubbel, Wittn, Tripel en Quadruppel
thumb|right|200px|E flosje La Trappe Isid'or
**La Trappe** es e trappistnbier uut Olland. 't Wierd sedert 1884 gebrouwn in brouwereye De Koningshoeven van d'abdeye Ouze-Lieve-Vrouwe van Koningshoeven in de plekke Berkel-Enschot, nie verre van Tilburg in Nôord-Broabant. 

In tydde noemdigde de brouwereye "De Schaapskooi" mè da by 't ounstoan van d'abdeye in 1881 de êeste mèss'n wierd'n g'oudn in en oumgebouwde schoapskôoie. De noame La Trappe komt van't Fransche klôoster "La Trappe", woa da d'orde van de Trappistn is esticht.

Z'ein nen tyd de noame van trappist nie mêe meugn droagn mè da ze tôopewerkt'n mè commerciëlle brouwerey'n lyk brouwery Artois ('t uudige AB InBev) en Bavaria, mor sedert 2005 meugn ze van d'Internationoale Trappistnverêenigienge were 't logo van "Authentic Trappist Product" droagn.

## Sôortn
La Trappe es d'n trappist mè 't mêeste verschilligte sôortn. Ze brouwn der ôok redelyk vele van en in goe cafés ol 'toenz'ns kun je zekers ôok êenigte sôortn La Trappe drinkn.
* **La Trappe Blond** (6,5% alcool): goudkleurign bier mè skôon wit skuum, smakt licht zoete, zocht bitter.
* **La Trappe Dubbel** (7,0% alcool): donkerbruun'n trappist mè ivoorkleurig skuum, smakt noar karamel en es ôok wa zoietig-fruutachtig.
* **La Trappe Tripel** (8,0% alcool): goudblound'n tripel.
* **La Trappe Quadrupel** (10% alcool): e goe zwoar dounker-amberkleurig bier mè crèmekleurig skuum, smakt licht noa doadel en karamel.
* **La Trappe Quadrupel Oak Aged** (10% alcool): quadruppel die ze nen tyd gerypt èin ip êekn voatn, de smoake verskilt ollang et type vat woarin z'et gestookn ein en ezo smakt idder brouwsel lucht anders. D'n Oak Aged es wa moeilyker te krygn.
* **La Trappe Puur** (4,7% alc. vol.): bio-bier, Lichtblound van kleur en smakt fris-hommelachtig.
* **La Trappe Witte Trappist** (5,5% alcool): 't êenigste witbier die ôok trappist es in hil de weireld. Lichtblound, troebel en licht zurig gelyk da en witteke moe zyn.
* **La Trappe Bockbier** (7,0% alcool): 't êenigste bockbier die ôok trappist es in hil de weireld. Kastanjekleurig mè beige skuum.
* **La Trappe Isid'or** (7,5% alcool): amberkleurign trappist die ze in 2009 specioal gebrouwd ein ter êere van't 125-joarig bestoan van de brouwereye. 't Es vernoemd nor d'n êestn brouwer van d'abdeye, broeder Isidorus. 't Verkocht doanig goe da ze 't joar derachter en beslootn van 't te bluuvn brouwn.

## Externe koppelienge
* Officieeln site van de brouwereye
Bouwkundig erfgoed in Zilleghem

**Lyste van bouwkundig erfgoed in [[Zilleghem]]**:

## Externe koppelienge
* Erfgoed Zilleghem 
## Kykt ook noa
* Bouwkundig erfgoed in Erdryke
* Bouwkundig erfgoed in Loppem
* Bouwkundig erfgoed in Veldegem
Deux-Sèvres

**Deux-Sèvres (79)** es 'n departement in de regio Nouvelle-Aquitaine in't westn van Vrankryk. De noame komt van twêe riviern die deur 't gebied strôom'n, de Sèvre Niortaise en de Sèvre Nantaise. Inweuners van Deux-Sèvres wordn *Deux-Sévriens* genoemd.

## Geschiedenisse
't Departement Deux-Sèvres es één van de 83 departementn die gecreëerd zyn binst de Fransche Revoluusje, de vierde moarte 1790. 't Groundgebied dervan bestoat vo 't grôotste stik uut de vroegere provinsje Poitou. 

Tout 2016 wos't departement ounderdêel van de regio Poitou-Charentes.

## Geografie
Deux-Sèvres grenst an de Fransche departementn Maine-et-Loire in't nôord'n, Vienne in't ôostn, Charente en Charente-Maritime in't zuud'n en an de Vendée in't westn.

't Departement bestoat uut drie arroundissementn (Niort, Bressuire en Parthenay) en et 17 kantongs en 256 gemêentn. Deux-Sèvres es vrêe landelyk en der zyn eigntlyk gin grôote stee'n. De grotste gemêent'n noar inweunertal zyn Niort, Bressuire, Parthenay, Thouars en Mauléon. 

O de zuudwestkantn van't departement ligt ôok e gedêelte van't Regionoal nateurpark van't Marais Poitevin, e moerasgebied da vo't grotste stik in de Vendée ligt.

## Externe koppelienge
* Site van de prefecteure van Deux-Sèvres
* Site van d'n touristischn dienst van Deux-Sèvres
Bouwkundig erfgoed in Zunnebeke

**Lyste van bouwkundig erfgoed in [[Zunnebeke]]**:

## Externe koppelienge
* Erfgoed Zunnebeke 
## Kykt ook noa
* Bouwkundig erfgoed in Beseloare
* Bouwkundig erfgoed in Gilleveld
* Bouwkundig erfgoed in Passchndoale
* Bouwkundig erfgoed in Zandvôorde (Zunnebeke)
Saint-Sylvestre-sur-Lot

**Saint-Sylvestre-sur-Lot** es e Fransche gemêente in 't departement Lot-et-Garonne in de regio Nouvelle-Aquitaine. 't Ligt (lyk da de noame van de gemêente 't zegt) in de valleye van de riviere de Lot. 't Grenst an de gemêentn Trentels, Penne-d'Agenais en Villeneuve-sur-Lot.

thumb|left|300px|Zicht ip Saint-Sylvestre-sur-Lot

## Beziensweirdigheed'n
* De Sint-Sylvesterkerke
* 't *Château de Ferrassou*


Image:Saint-Sylvestre-sur-Lot_-_Église_Saint-Sylvestre_-_1.jpg|De Sint-Sylvesterkerke
File:Saint-Sylvestre-sur-Lot - Château de Ferrassou -1.JPG|*Château de Ferrassou*
Bouwkundig erfgoed in Zuunkerke

**Lyste van bouwkundig erfgoed in [[Zuunkerke]]**:

## Externe koppelienge
* Erfgoed Zuunkerke 
## Kykt ook noa
* Bouwkundig erfgoed in Houtave
* Bouwkundig erfgoed in Meetkerke
* Bouwkundig erfgoed in Nieuwmunster
Lot-et-Garonne

**Lot-et-Garonne (47)** es 'n departement in de regio Nouvelle-Aquitaine in't zuudwestn van Vrankryk. De noame komt van twêe riviern die deur 't gebied strôom'n; de Garonne en de Lot. Inweuners van Lot-et-Garonne wordn *Lot-et-Garonnais* genoemd.

## Geschiedenisse
't Departement Lot-et-Garonne es één van de 83 departementn die gecreëerd zyn binst de Fransche Revoluusje, de vierde moarte 1790. 't Groundgebied dervan bestoat uut e gedêelte van de vroegere provinsjes Guyenne en Gascogne. 

In tydde woarn ozowel de plekkn Aiguillon os Agen d'ôofdplekke van't departement, totda Agen uutendelyk wierd gekoozn lyk d'êenigste ôofdplekke. In 1808 ein ze wa gemêentn (zynde dedie van de kantongs Montaigu-de-Quercy, Bourg-de-Visa, Valence d'Agen en Auvillar) ofgepakt van't departement vo't nieuwe departement Tarn-et-Garonne te kunn'n moakn.

Tout 2016 wos't departement ounderdêel van de regio Aquitaine.

## Geografie
Lot-et-Garonne grenst an de Fransche departementn Dordogne in't nôord'n, Lot en Tarn-et-Garonne in't ôostn, Gers in't zuud'n, an Landes in't zuudwestn en an Gironde in't westn.

't Departement bestoat uut vier arroundissementn (Agen, Marmande, Nérac en Villeneuve-sur-Lot) en et 21 kantongs en 319 gemêentn. Lot-et-Garonne es vrêe landelyk en der zyn nie vele grôote stee'n. De grotste gemêent'n noar inweunertal zyn Agen, Villeneuve-sur-Lot, Marmande, Le Passage en Tonneins.

## Externe koppelienge
* Site van de prefecteure van Lot-et-Garonne
* Site van d'n touristischn dienst van Lot-et-Garonne
Bouwkundig erfgoed in Zandvôorde (Zunnebeke)

**Lyste van bouwkundig erfgoed in [[Zandvôorde (Zunnebeke)|Zandvôorde]]**:

## Externe koppelienge
* Erfgoed Zandvôorde 
## Kykt ook noa
* Bouwkundig erfgoed in Zunnebeke
Bruges (Gironde)

**Bruges** es 'n gemêente in't departement Gironde in de regio Nouvelle-Aquitaine in't zuudwestn van Vrankryk. 't Es 'n veurstad van Bordeaux, o de nôordkantn van 't center van 't stad zelve. 't Grenst an de gemêentn Le Bouscat, Eysines, Blanquefort en an Bordeaux zelve. Nie verre o d'ôostkantn lôopt de riviere de Garonne. Inweuners van Bruges word'n *Brugeais* enoemd.

In Bruges ester ôok e stoasje an d'yzerboane tusschn Bordeaux en de plekk'n van de regio van de Médoc, mêer noa 't nôordwestn toe. Twèis deur de gemêente lôopt ôok d'A630-ottostroade (die dêel uutmakt van d'Europeesche E5), zynde de rienk round Bordeaux.

## Noame
Oloewel daj't meschiens zo kunn'n peinz'n, èit 't Fransche Bruges etymologisch geziene niet'n van doen mè Brugge. De noame van 't West-Vlamsche Brugge komt van't Oudnôorsche *bryggja* wa "landiengsplatse" of "anlegkoaie" wilt zeggn. De noame van't Fransche Bruges wos ôorsprounkelyk *Broia* ofte *Bruia* wa zo kunn'n komm'n van't Keltische *vroika* of 't Gallo-Romeinsche *brūca* woamee da't kruud van en heide wierd aangeduud ("bruyère" in't Frans).

## Beziensweirdigeedn
* 't Moeras van Bruges, e nateurgebied van 262 ectoarn
* 't *Château de Treulon*, erkend lyk istorisch monument sedert 1962
* De Sent-Pierrekerke uut de dertiende êeuwe, erkend lyk istorisch monument sedert 1956
* De Sent-Germainekapelle
* De Sente-Mariekapelle


Image:Treulon.jpg|'t *Château de Treulon*
Image:Eglise_de_Bruges_(Gironde).jpg|De Sent-Pierrekerke van Bruges
Image:Br33-Chapelle_Sainte-Germaine.jpg|De Sent-Germainekapelle
Bruges

* ***Bruges*** es de Fransche en Iengelsche noame van Brugge 
** *[[Bruges-la-Morte]]* es nen boek in't Frans van d'n schryver Georges Rodenbach uut 1892
** *[[In Bruges]]* es nen Iengelschn film geregisseerd deur Martin Mc Donagh uut 2008
* Der zyn ôok êenigte plekkn in Vrankryk die **Bruges** noem'n:
** Bruges (Gironde), e gemêente in't departement Gironde
** Bruges (Pyrénées-Atlantiques), e plekke in't departement Pyrénées-Atlantiques die by de gemêente Bruges-Capbis-Mifaget ôort